Pascale Cossart

Pascale Cossart (Cambrai, Frantzia, 1948ko martxoaren 21a) frantziar mikrobiologoa da, eta ikerlaria izateaz gain 2006tik aurrera Pasteur Institutuan irakasle lanetan dabil. Frantziako Zientzien Akademiako kide egin zuten 2002an.

Bizitza 
Frantzia iparraldeko Cambrai hirian industriari loturiko familia batean jaio zen eta txikitatik nahi izan zuen zientzialaria izan. Lillen Kimika ikasketak egin ondoren Georgetown Unibertsitatean Zientzia masterra egin zuen 1971n eta Paris-Diderot Unibertsitatean zientzian doktoratu zen Georges Cohenen gidaritzapean.

Pasteur Institutuko ikerketa unitateko zuzendari egin zuten 1991n eta 2006tik aurrera klase bereziak ematen ditu.

Ikerketa lana 
Listeria monocytogenes bakterio patogenoari buruzko biologia molekularra eta zelularraren inguruko artikulu ugari argitaratu ditu, batez ere ostalari-patogeno harremanak eta hesteetako horma nola zeharkatzen duen aztertzen aritu da eta horrek nazio eta nazioarte mailako hainbat sari eman dizkio. 

Honako hauek izan dira egin dituen aurkikuntza nabarmenenak:
 1987: Listeria monocytogenes bakterioaren aurreneko birulentzia faktorea aurkitu zuen, O listerolisina (LLO)
 1991-1995: Bakterioak azalean diteun internalina (lnlA eta lnlB) proteinak identifikatu zituen. Hauen bidez sartzen da bakterioa giza zeluletara.
 1992: Bakterioari infektaturiko zelulen zitosolean mugitzeko gaitasuna ematen dion  azaleko ActA proteina identifikatu zuen. Proteina honek zelularen aktina polimerizatzen du eta horren bidez zitoeskeletoaren polimerizazio mekaniskoak ikusi ziren.
 2001: Listeria monocytogenes bakterioaren genomaren sekuentiazioa koordinatu zuen.
 2005: klatrinak bakterioen eta antzeko izakien endozitosian duen rola identifikatu zuen.
 Azkenaldian Listeria monocytogenes bakterioaren transkriptoma ikertu du. Birulentziaren geneen expresioa eta horren eregulazio mekanismoak aztertuko dituen programa bat definitu du.

Izendapenak 
 Biologia Molekularreko Europako Elkarteko (EMBO) kide (1995)
 Europæa Akademiako kide (1998)
 Frantziako Zientzien Akademian:
 korrespondiente (1999)
 kide (2002)
 betirako idazkaria (2015)
 Howard Hughes Medical Institutuko Internacional Research Scholar (2000)
 Alemaniako Natur Zientzien Leopoldina Akademiako kide (2001)
 American Academy of Microbiologyko kide (2004)
 Ameriketako Estatu Batuetako Zientzien Akademia Nazionaleko atzerritar bazkidetua (2004)
 Lausanako Eskola Politekniko Federaleko honoris causa doktorea (2009)
 Royal Societyko atzerriko kdiea (2010)
 Ohorezko Legioko komendadorea (2013)
 Merituaren Orden Nazionaleko komendadorea

Sariak 
 Carlos J. Finlay mikrobiologia saria (1995, UNESCO)
 Louis Rapkine kondekorazioa (1997)
 Emakumezko Zientzilarien L'Oréal-UNESCO saria (1998, UNESCO)
 Richard Lounsbery saria (1998)
 Louis Pasteur urrezko kondekorazioa (2000, Suediako Medikuntza Elkartea)
 Nestlé ikerketa saria "Gizakia eta elikadura" (2000)
 Valade Senior saria (2003, Frantziako Fundazioa)
 Inserm oinarrizko ikerketaren saria (2005)
 Cochin Institutuko kondekorazioa (2006)
 GlaxoSmithKline Internacional, urteko ASM kidea (2007)
 Robert Koch saria (2007)
 Louis-Jeantet medikuntza saria (2008)
 Balzan saria (2013)

Erreferentziak

Kanpo estekak 
  Pascale Cossarten biografia Frantziako Zientzien Akademiako webgunean

Frantziako mikrobiologoak
Emakumezko Zientzilarien L'Oréal-UNESCO saridunak